
 DR 30.11.2011 

 
6 

Datuk Wira Haji Ahmad Hamzah [Jasin]: Terima kasih Tuan Yang di-Pertua 
dan Yang Berhormat Timbalan Menteri. Premium insurans ini adalah berdasarkan 
daripada tarif yang tidak pernah kita kaji sejak tahun 1978. Jadi, kenaikan kos untuk 
membayar ganti rugi terutamanya dalam kes-kes TPBID ini semakin ketara iaitu setiap 
RM1 kita bayar RM2.76. Maknanya, kos pampasan ini telah pun meningkat begitu 
tinggi sekali. Jadi, jika keadaan ini terus berterusan, syarikat-syarikat insurans yang 
beroperasi dengan skala portfolio yang tinggi, terpaksalah beroperasi dalam keadaan, 
suasana yang tidak sustainable. Dianggarkan syarikat insurans ini akan menanggung 
kerugian sebanyak RM1 bilion satu tahun untuk membayar pampasan.  

Jadi soalan saya, adakah Bank Negara akan membuat kajian supaya kadar 
tarif kita ini dinaikkan bersepadan dengan kos ganti rugi yang akan kita bayar kepada 
pengguna. Keduanya, satu ketika dahulu Bank Negara ada memperkenalkan sebuah 
syarikat yang mengawal selia untuk pembayaran semua tuntutan-tuntutan ini. Apakah 
kedudukan syarikat tersebut? Terima kasih. 

Dato’ Donald Lim Siang Chai: Tuan Yang di-Pertua, terima kasih Yang 
Berhormat Jasin yang selalu prihatin atas isu rakyat. Memang saya ucapkan terima 
kasihlah atas pandangan Yang Berhormat. Memang kementerian bersetuju apa yang 
dikatakan oleh Yang Berhormat iaitu untuk third party insurance. Syarikat insurans 
memang menghadapi kerugian yang besar. Akan tetapi mereka telah buat untung dari 
first party insurance. Memang kita pun tahu bahawa payment yang sedia ada bagi third 
party kita memang ada tahap yang terendah sekali di ASEAN.  

Dalam beberapa sesi konsultasi dengan pihak termasuk dengan Persatuan 
Pengguna, Persatuan Pengangkutan, Majlis Peguam Malaysia dan Industri Insurans, 
Takaful dan juga pihak-pihak berkenaan. Kita telah keluarkan satu program iaitu kita 
hendak buat penyelarasan premium secara peringkat dalam tempoh empat tahun 
bermula dari tahun 2012 sehingga tahun 2016. Kita tahu bukan senang sebab kalau 
kita naik dengan begitu cepat. Ini kerana premium yang sedia ada kita tidak beri 
kenaikan selama lebih kurang 20 tahun. Kita harap perkara ini boleh selesai pada tahun 
2016 dan kita boleh tetapkan satu harga yang berpatutan untuk semua insurans. 

■1030 

 
3. Datuk Mohd. Nasir bin Ibrahim Fikri [Kuala Nerus] minta Menteri Sumber 
Manusia menyatakan, kadar kebergantungan negara kepada tenaga buruh asing 
berbanding dengan kesediaan dan kesanggupan rakyat tempatan di dalam sektor-
sektor pekerjaan bagi menangani masalah pengangguran dan seterusnya membasmi 
kemiskinan. 

 Timbalan Menteri Sumber Manusia [Dato’ Maznah binti Mazlan]: 
Assalammualaikum. Selamat pagi, salam 1Malaysia. Tuan Yang di-Pertua, terima kasih 
kepada Yang Berhormat Kuala Nerus di atas soalannya.  

 Statistik terkini pekerja asing yang bekerja di Malaysia dengan menggunakan 
pas lawatan kerja sementara adalah berjumlah 1,817,871 orang dan manakala jumlah 
keseluruhan guna tenaga kerja yang bekerja di Malaysia pada masa ini berjumlah 11.7 
juta orang dengan kadar peratus pengangguran yang direkodkan di sekitar 3.1 peratus. 
Kebergantungan negara terhadap pekerja asing adalah bersifat sementara dan 
keutamaan penggajian adalah kepada pekerja tempatan. Sektor-sektor seperti 
pembinaan, pembuatan, perladangan dan pertanian adalah sektor yang banyak 
menggaji pekerja asing. Namun, kerajaan sentiasa berusaha dalam memastikan 
pekerja tempatan tidak dipinggirkan. 

 Permohonan-permohonan untuk mendapat pekerja asing mesti dahulu melalui 
proses mencari pekerja tempatan iaitu melalui portal JobsMalaysia dan melalui jobs 
clearing system, dengan izin, di mana Jabatan Tenaga Kerja mesti berpuas hati 
bahawa majikan telah melaksanakan segala usaha untuk mendapatkan pekerja 
tempatan dahulu. 

 Di dalam era transformasi negara mengurangkan kebergantungan kepada 
pekerja asing adalah satu agenda yang penting. Di antara langkah-langkah yang 
dilaksanakan, contohnya seperti di sektor perladangan dan industri, kerajaan 
menggalakkan penggunaan teknologi automasi dan teknologi-teknologi terkini.  

 



6 Datuk Wira Haji Ahmad Hamzah [Jasin]: Terima kasih Tuan Yang di-Pertua dan Yang Berhormat Timbalan Menteri. Premium insurans ini adalah berdasarkan daripada tarif yang tidak pernah kita kaji sejak tahun 1978. Jadi, kenaikan kos untuk membayar ganti rugi terutamanya dalam kes-kes TPBID ini semakin ketara iaitu setiap RM1 kita bayar RM2.76. Maknanya, kos pampasan ini telah pun meningkat begitu tinggi sekali. Jadi, jika keadaan ini terus berterusan, syarikat-syarikat insurans yang beroperasi dengan skala portfolio yang tinggi, terpaksalah beroperasi dalam keadaan, suasana yang tidak sustainable. Dianggarkan syarikat insurans ini akan menanggung kerugian sebanyak RM1 bilion satu tahun untuk membayar pampasan. Jadi soalan saya, adakah Bank Negara akan membuat kajian supaya kadar tarif kita ini dinaikkan bersepadan dengan kos ganti rugi yang akan kita bayar kepada pengguna. Keduanya, satu ketika dahulu Bank Negara ada memperkenalkan sebuah syarikat yang mengawal selia untuk pembayaran semua tuntutan-tuntutan ini. Apakah kedudukan syarikat tersebut? Terima kasih. Dato' Donald Lim Siang Chai: Tuan Yang di-Pertua, terima kasih Yang Berhormat Jasin yang selalu prihatin atas isu rakyat. Memang saya ucapkan terima kasihlah atas pandangan Yang Berhormat. Memang kementerian bersetuju apa yang dikatakan oleh Yang Berhormat iaitu untuk third party insurance. Syarikat insurans memang menghadapi kerugian yang besar. Akan tetapi mereka telah buat untung dari first party insurance. Memang kita pun tahu bahawa payment yang sedia ada bagi third party kita memang ada tahap yang terendah sekali di ASEAN. Dalam beberapa sesi konsultasi dengan pihak termasuk dengan Persatuan Pengguna, Persatuan Pengangkutan, Majlis Peguam Malaysia dan Industri Insurans, Takaful dan juga pihak-pihak berkenaan. Kita telah keluarkan satu program iaitu kita hendak buat penyelarasan premium secara peringkat dalam tempoh empat tahun bermula dari tahun 2012 sehingga tahun 2016. Kita tahu bukan senang sebab kalau kita naik dengan begitu cepat. Ini kerana premium yang sedia ada kita tidak beri kenaikan selama lebih kurang 20 tahun. Kita harap perkara ini boleh selesai pada tahun 2016 dan kita boleh tetapkan satu harga yang berpatutan untuk semua insurans. #1030. 3. Datuk Mohd. Nasir bin Ibrahim Fikri [Kuala Nerus] minta Menteri Sumber Manusia menyatakan, kadar kebergantungan negara kepada tenaga buruh asing berbanding dengan kesediaan dan kesanggupan rakyat tempatan di dalam sektor- sektor pekerjaan bagi menangani masalah pengangguran dan seterusnya membasmi kemiskinan. Timbalan Menteri Sumber Manusia [Dato' Maznah binti Mazlan]: Assalammualaikum. Selamat pagi, salam 1Malaysia. Tuan Yang di-Pertua, terima kasih kepada Yang Berhormat Kuala Nerus di atas soalannya. Statistik terkini pekerja asing yang bekerja di Malaysia dengan menggunakan pas lawatan kerja sementara adalah berjumlah 1,817,871 orang dan manakala jumlah keseluruhan guna tenaga kerja yang bekerja di Malaysia pada masa ini berjumlah 11.7 juta orang dengan kadar peratus pengangguran yang direkodkan di sekitar 3.1 peratus. Kebergantungan negara terhadap pekerja asing adalah bersifat sementara dan keutamaan penggajian adalah kepada pekerja tempatan. Sektor-sektor seperti pembinaan, pembuatan, perladangan dan pertanian adalah sektor yang banyak menggaji pekerja asing. Namun, kerajaan sentiasa berusaha dalam memastikan pekerja tempatan tidak dipinggirkan. Permohonan-permohonan untuk mendapat pekerja asing mesti dahulu melalui proses mencari pekerja tempatan iaitu melalui portal JobsMalaysia dan melalui jobs clearing system, dengan izin, di mana Jabatan Tenaga Kerja mesti berpuas hati bahawa majikan telah melaksanakan segala usaha untuk mendapatkan pekerja tempatan dahulu. Di dalam era transformasi negara mengurangkan kebergantungan kepada pekerja asing adalah satu agenda yang penting. Di antara langkah-langkah yang dilaksanakan, contohnya seperti di sektor perladangan dan industri, kerajaan menggalakkan penggunaan teknologi automasi dan teknologi-teknologi terkini.